Izvješće o radu Turističkog vijeća   
Turističke zajednice Grada Kutjeva   
za 2023. godinu

Turističko vijeće, kao izvršno tijelo turističke zajednice provodilo je odluke i zaključke Skupštine te je svrsishodno i racionalno trošilo sredstva Turističke zajednice u aktivnostima utvrđenim Programom rada i financijskim planom za 2023. godinu. Turističko vijeće djelovalo je u skladu sa Statutom Turističke zajednice i Zakonom, a u 2023. godini održane su tri sjednice Turističkog vijeća.

Turističko vijeće čine predsjednik Turističke zajednice i osam članova izabranih od strane Skupštine Turističke zajednice.

**ČLANOVI TURISTIČKOG VIJEĆA**

1. Josip Budimir, predsjednik
2. Karlo Sajfert
3. Ivan Marinclin
4. Antun Sontaki
5. Ivan Grgić
6. Lovro Budimir
7. Anita Marić Miličević
8. Željka Perak
9. Ivana Vasilj

Sukladno Statutu Turističke zajednice Grada Kutjeva (važeći od 27.11.2020.) Turističko vijeće:

1. Provodi odluke i zaključke Skupštine Zajednice
2. Predlaže Skupštini godišnji program rada Zajednice te izvješće o izvršenju programa rada
3. Zajedno s izvješćem o izvršenju programa rada podnosi Skupštini izvješće o svom radu
4. Upravlja imovinom Zajednice sukladno Zakonu i Statutu te sukladno programu rada
5. Donosi opće akte za rad i djelovanje stručne službe Zajednice
6. Imenuje direktora Zajednice na temelju javnog natječaja te razrješava direktora Zajednice
7. Utvrđuje granice ovlasti za zastupanje Zajednice i raspolaganje financijskim sredstvima Zajednice
8. Daje ovlaštenje za zastupanje Zajednice u slučaju spriječenosti direktora
9. Donosi poslovnik o svom radu
10. Utvrđuje prijedlog Statuta i prijedlog izmjena Statuta
11. Priprema prijedloge i daje mišljenja o pitanjima o kojima odlučuje Skupština
12. Odlučuje o korištenju sredstava za izgradnju, adaptaciju i nabavu poslovnog prostora u skladu sa programom rada
13. Donosi opće akte koje ne donosi Skupština
14. Zahtjeva i razmatra izvješće direktora o njegovom radu, te obvezno donosi odluku o prihvaćanju ili neprihvaćanju navedenog izvješća
15. Potiče suradnju s drugim turističkim zajednicama i drugim pravnim i fizičkim osobama koje su neposredno i posredno uključena u turistički promet
16. Obavlja i druge poslove utvrđene Zakonom ili drugim propisom.

**SJEDNICE**

Prva sjednica Turističkog vijeća održana je 25. siječnja 2023. godine u Gradskoj vijećnici Grada Kutjeva. Članovi Turističkog vijeća koji su prisustvovali sjednici: predsjednik Josip Budimir, Antun Sontaki, Karlo Sajfert, Ivan Grgić, Ivana Vasilj, Ivan Marinclin, Anita Marić Miličević. Članovi su jednoglasnom odlukom:

* Verificirali zapisnik s prethodne sjednice Turističkog vijeća Turističke zajednice Grada Kutjeva;
* Usvojili izmjene Pravilnika o organizaciji i sistematizaciji radnih mjesta Turističke zajednice Grada Kutjeva;
* Usvojili izmjene Pravilnika o radu zaposlenih u Turističkoj zajednici Grada Kutjeva.

Druga sjednica Turističkog vijeća održana je 22. ožujka 2023. godine u prostorijama Turističke zajednice Grada Kutjeva, Republike Hrvatske 74, Kutjevo. Članovi Turističkog vijeća koji su prisustvovali sjednici: predsjednik Josip Budimir, Željka Perak, Antun Sontaki, Karlo Sajfert, Ivana Vasilj, Ivan Marinclin, Ivan Grgić, Anita Marić Miličević. Članovi su jednoglasnom odlukom:

* Verificirali zapisnik s prethodne sjednice Turističkog vijeća Turističke zajednice Grada Kutjeva;
* Usvojili izmjene i dopune Pravilnika o provedbi postupka jednostavne nabave Turističke zajednice Grada Kutjeva;
* Usvojili izmjene i dopune Odluke o načinu obračuna i isplati plaća i ostalih materijalnih prava radnika Turističke zajednice Grada Kutjeva;
* Usvojili Izvješće o radu direktora Turističke zajednice Grada Kutjeva za 2022. godinu;
* Usvojili Prijedlog Izvješća o izvršenju programa rada Turističke zajednice Grada Kutjeva za 2022. godinu;
* Usvojili Prijedlog Izvješća o radu Turističkog vijeća Turističke zajednice Grada Kutjeva za 2022. godinu.

Treća sjednica Turističkog vijeća održana je 12. prosinca 2023. godine u prostorijama Turističke zajednice Grada Kutjeva, Republike Hrvatske 74, Kutjevo. Članovi Turističkog vijeća koji su prisustvovali sjednici: predsjednik Josip Budimir, Antun Sontaki, Karlo Sajfert, Ivan Marinclin, Ivan Grgić, Anita Marić Miličević, Željka Perak. Članovi su jednoglasnom odlukom:

* Verificirali zapisnik s prethodne sjednice Turističkog vijeća Turističke zajednice Grada Kutjeva;
* Usvojili Prijedlog rebalansa financijskog plana Turističke zajednice Grada Kutjeva za 2023. godinu;
* Usvojili Prijedlog Programa rada i financijskog plana Turističke zajednice Grada Kutjeva za 2024. godinu;
* Utvrdili termin za održavanje tradicionalne manifestacije „Vincelovo u Kutjevu“.

Turističko vijeće ostvarilo je dobru suradnju s gradskom upravom, gradonačelnikom i ustanovama Grada Kutjeva.

Predlaže se da Turističko vijeće utvrdi ovo Izvješće o radu Turističkog vijeća Turističke zajednice Grada Kutjeva za 2023. godinu i uputi ga Skupštini s prijedlogom da ga prihvati.

Predsjednik Turističkog vijeća TZ Grada Kutjeva

Josip Budimir, mag. oec.